section_heading: Talijansko bojište
paragraph_text: Šesta armija ponovno je formirana 15. siječnja 1918. na Talijanskom bojištu i to nakon što su bojište napustile njemačke jedinice koje su sačinjavale 14. armiju tako da je armija preuzela preuzela dio fronta koji su držale njemačke jedinice koje su premještene na Zapadno bojište. Zapovjednikom ponovno formirane 6. armije postao je nadvojvoda Josef koji je do tada zapovijedao grupom armija na Istočnom bojištu. Nakon formiranja armija se sastojala od tri korpusa i to II., XV. i XXIV. korpusa.